અમદાવાદ: વર્ષ 2009માં આસારામના પૂર્વ સાધક રાજુ ચાંડક પર થયેલા ફાયરિંગ કેસમાં એસઓજીએ કાર્તિકની ટ્રાન્સ્ફર વોરન્ટથી ધરપકડ કરી છે. તેની પૂછપરછમાં રાજુ ચાંડક પર ફાયરિંગ આસારામના સાધક સંજુએ કર્યું હોવાનુંુ સામે આવ્યું છે તમંચો લાવવા માટે આશ્રમના પૂર્વ સંચાલક અને અમદાવાદના રહેવાસી ડી.કે.પટેલ અને અર્જુન સિંધીએ કાર્તિકને રૂ. એક લાખ આપ્યા હતા. એટીએસની ટીમ છત્તીસગઢ ખાતેથી ઝડપી પાડેલા આસારામના શાર્પ શૂટર કાર્તિક ઉર્ફે રાજુ દુલાલચંદ હલદરને ક્રાઈમ બ્રાંચને સોંપ્યો હતો. એસઓજીના પીઆઈ બી.ડી.જાડેજાએ કાર્તિકની ટ્રાન્સ્ફર વોંરટથી ધરપકડ કરી પૂછપરછ હાથ ધરી છે. રાજુ ચાંડક ઉપર ફાયરિગ થયું તેમાં કાર્તિક પોતે બાઇક ચલાવતો હતો અને આસારામનાં સાધક સંજુએ ચાંડક ઉપર ફાયરિંગ કર્યું હતું.